Kúpna zmluva č. 1/2021EU

**Logický celok 1:** ***Robotizované zváracie pracovisko***

uzatvorená v zmysle ustanovenia § 409 a nasl. zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“)

Preambula

1. Táto zmluva sa uzatvára ako výsledok obstarávania podľa MP CKO č. 12 zákazky vyhlásené osobou, ktorej SO poskytne 50% a menej finančných prostriedkov na dodanie tovaru, uskutočnenie stavebných prác a poskytnutie služieb z NFP a v súlade s Príručkou k procesu VO pre dopytovo-orientované projekty a národné projekty OP II v gescii MH SR pre postupy zadávania zákaziek po 17. 04. 2016\_verzia 3.1 - zverejnené dňa 16. 6. 2020 (ďalej len „MP CKO č. 12 a Príručka k procesu VO verzia 3.1“).

2. Predmet zákazky bude v zmlysle Zmluvy o poskytnutí nenávratného finančného príspevku financovaný z nenávratného finančného príspevku poskytnutého nižšie označenému kupujúcemu Ministerstvom hospodárstva SR pre projekt **Robotizované a kolaboratívne zváracie pracovisko spoločnosti VALTEC, spol.s r.o.** kód projektu v ITMS: **313012X481,** kód výzvy: **OPVaI-MH/DP/2018/1.2.2-21** (ďalej len „Projekt“).

**Článok** **I**

**Zmluvné** **strany**

 **1. Kupujúci:**

Obchodné meno: **VALTEC spol. s r.o.**

Sídlo: Lieskovská cesta 13, 962 21 Lieskovec

Právna forma: spoločnosť s ručením obmedzeným

IČO: 36628484

DIČ: 2021860181

IČ DPH: SK2021860181

Zastúpený: Ing. Peter valent

Tel. číslo: +421 905 289 295

E-mail: valtec@valtec.com

Bankové údaje: Všeobecná úverová banka, a.s.

IBAN: SK1102000000003236259055

Zapísaný v Obchodný register Okresného súdu Banská Bystrica, oddiel: Sro, vložka č. 9516/S

(ďalej len „kupujúci”)

a

**2. Predávajúci:**

Obchodné meno: **...........................................................................**

Sídlo : ...........................................................................

Prevádzka: ...........................................................................

IČO: ...........................................................................

DIČ: ...........................................................................

IČ DPH: ...........................................................................

Zastúpený: ...........................................................................

Tel. č.: ...........................................................................

E-mail: ...........................................................................

Zapísaný: ...........................................................................

(ďalej len „predávajúci”)

ďalej jednotlivo aj ako „zmluvná strana“ alebo spoločne ako „zmluvné strany“ sa týmto v zmysle ustanovenia § 409 a nasl. Obchodného zákonníka dohodli na uzatvorení tejto kúpnej zmluvy (ďalej len „zmluva“) s nasledovnými vzájomne dohodnutými podmienkami rešpektujúc zásady poctivého obchodného styku:

**Článok** **II**

**Predmet** **zmluvy**

1. Predávajúci sa zaväzuje dodať kupujúcemu nasledujúce technologické zariadenie (ďalej len „zariadenie” alebo „stroj”): **Logický celok 1:** **Robotizované zváracie pracovisko** a to: 1 kus bližšie špecifikované v prílohe č. 1 k tejto zmluve, ktorá tvorí jej neoddeliteľnú súčasť, a to v zmysle projektu - názov projektu: **Robotizované a kolaboratívne zváracie pracovisko spoločnosti VALTEC, spol.s r.o.**

2. Predávajúci sa zaväzuje uviesť zariadenie v mieste plnenia do obvyklej prevádzky (t. j. vykonať inštaláciu a montáž zariadenia) a previesť na kupujúceho k tomuto zariadeniu vlastnícke právo; kupujúci sa zaväzuje zaplatiť kúpnu cenu a poskytnúť predávajúcemu všetku potrebnú súčinnosť. Predávajúci sa zaväzuje poskytovať servis zariadenia za podmienok a po dobu uvedenú v tejto zmluve.

**Článok** **III**

**Lehota** **a** **miesto** **plnenia**

1. Predávajúci dodá a nainštaluje zariadenie v zmysle podmienok tejto zmluvy v lehote do **9 mesiacov** od vystavenia písomnej objednávky kupujúceho predávajúcemu, a to po nadobudnutí účinnosti tejto zmluvy.

2. Zariadenie bude dodané do a nainštalované v miesta plnenia, ktorým je: **LIESKOVEC**, adresa: **Lieskovská cesta 167/13, parcelné číslo: 1815/20.**

3. Súčasťou dodania zariadenia je predvedenie užívania zariadenia, všetkých jeho funkcií a vyškolenie obsluhy zariadenia. Spolu so zariadením odovzdá predávajúci kupujúcemu návod na obsluhu/užívanie zariadenia a všetky doklady a listiny týkajúce sa zariadenia.

4. Kupujúci zabezpečí vhodné priestory a podmienky pre dodanie a inštaláciu zariadenia.

**Článok** **IV**

**Kúpna** **cena** **a** **splatnosť** **kúpnej** **ceny**

1. Zmluvné strany sa dohodli na kúpnej cene za predmet zmluvy tak, ako je uvedené v prílohe č. 1 tejto zmluvy, ktorá tvorí jej neoddeliteľnú súčasť, a to v nadväznosti na výsledky obstarania. Ku kúpnej cene sa pripočíta suma DPH podľa aktuálnej sadzby.

|  |  |  |  |  |
| --- | --- | --- | --- | --- |
| **Zariadenie:**  | **Počet ks** | **Cena celkom v EUR bez DPH** | **DPH 20%** | **Cena spolu v EUR s 20% DPH** |
| **Logický celok 1:** Robotizované zváracie pracovisko | 1 |  …………...  | …………... | …………... |
| **Spolu** |  | …………... | …………... | …………... |

Cena celkom bez DPH: ........................................EUR

Slovom: ........................................

DPH 20%: ........................................EUR

Slovom: ........................................

**Cena celkom s 20% DPH: .......................................EUR**

**Slovom:** ........................................

2. Platba vopred (zálohová faktúra): Predávajúcemu môže byť poskytnutá zálohová platba.

Kupujúci a predávajúci sa dohodli na nasledovných splátkach:

1. čiastka vo výške: .................. Eur (t.j. max. 50 % z celkovej zmluvnej ceny predmetu zmluvy) záloha pri objednávke na základe vystavenej proforma faktúry,

2. čiastka vo výške: ................. Eur (t.j. max. 10 % z celkovej zmluvnej ceny predmetu zmluvy) záloha pri hlásení expedície tovaru na základe vystavenej proforma faktúry,

3. čiastka vo výške: ...................... Eur (t.j. min. zostávajúcich 40 % z celkovej zmluvnej ceny predmetu zmluvy) pri dodaní a uvedení predmetu kúpy do prevádzky vystaví predávajúci vyúčtovaciu faktúru na zmluvnú cenu predmetu zmluvy, v ktorej uvedie odpočet zaplatených záloh. Splatnosť vyúčtovacej faktúry je do 60 dní odo dňa vystavenia faktúry.

3. Predávajúci je oprávnený vystaviť faktúru za riadne a včas dodaný a nainštalovaný predmet zmluvy, pričom zmluvné strany sa v súlade s ustanovením § 340b Obchodného zákonníka v platnom znení výslovne dohodli, že **kúpna** **cena** **je** **splatná** **do** **60** **dní** **odo** **dňa** **vystavenia** **faktúry** **na** **základe** **tejto** **zmluvy.**

4. Faktúra za dodanie zariadenia bude vyhotovená na základe obidvoma stranami podpísaného preberacieho protokolu. Zariadenie kupujúci prevezme naraz na základe preberacieho protokolu, ktorý podpisujú zamestnanci zodpovední za vecnú a odbornú komunikáciu v zmysle bodu 1. čl. X tejto zmluvy. Predávajúci odovzdá a kupujúci od predávajúceho prevezme zariadenie za priamej účasti predávajúceho, a to: **LIESKOVEC** v mieste uvedenom v čl. III tejto zmluvy. Preberací protokol bude vyhotovený pri prevzatí zariadenia. Na účely fakturácie sa za deň dodania považuje deň podpisu preberacieho protokolu.

5. Faktúra musí obsahovať všetky náležitosti podľa zákona č. 222/2004 Z. z. o dani z pridanej hodnoty v platnom znení, ako aj nasledovné náležitosti:

* obchodné meno predávajúceho, adresu jeho sídla, miesta podnikania, prípadne prevádzkarne, jeho identifikačné číslo pre daň z pridanej hodnoty,
* bankové spojenie predávajúceho (názov a adresa banky predávajúceho, SWIFT kód),
* číslo bankového účtu (v rámci EÚ aj v tvare IBAN),
* názov kupujúceho, adresu jeho sídla, miesta podnikania, prípadne prevádzkarne kupujúceho a jeho identifikačné číslo pre daň z pridanej hodnoty, ak mu je pridelené,
* poradové číslo faktúry,
* dátum dodania predmetu plnenia, ak tento dátum možno určiť a ak sa odlišuje od dátumu vyhotovenia faktúry,
* dátum vyhotovenia faktúry,
* množstvo a druh dodaných služieb,
* základ dane, jednotkovú cenu bez dane a zľavy a rabaty, ak nie sú obsiahnuté v jednotkovej cene,
* sadzbu dane, údaj o oslobodení od dane alebo v prípadoch, ak predávajúci neuplatňuje na faktúre DPH z iných dôvodov, informáciu o osobe povinnej zaplatiť DPH, s uvedením príslušného ustanovenia právnych predpisov, ktoré to odôvodňujú,
* výšku dane spolu v mene EUR,
* celkovú sumu požadovanú na platbu v mene EUR zaokrúhlenú na dve desatinné miesta,
* číslo a názov zmluvy,
* názov Projektu: „Robotizované a kolaboratívne zváracie pracovisko spoločnosti VALTEC, spol. s r.o.“ (ITMS: 313012X481).

 V prípade, že faktúra nebude obsahovať všetky vyššie uvedené náležitosti a náležitosti podľa zákona č. 222/2004 Z .z. o dani z pridanej hodnoty v platnom znení, kupujúci je oprávnený faktúru vrátiť predávajúcemu na zmenu, doplnenie alebo opravu. Do doby doručenia opravenej, zmenenej alebo doplnenej faktúry kupujúcemu do jeho sídla lehota splatnosti faktúry neplynie. Nová lehota splatnosti v trvaní 60 dní začína plynúť od doručenia opravenej, zmenenej faktúry alebo doplnenej faktúry do sídla kupujúceho.

6. Úhrada vykonaná prostredníctvom banky je splnená dňom, v ktorom je kúpna cena pripísaná na účet predávajúceho.

7. Kúpna cena je konečna a zahŕňa všetky náklady predávajúceho na dodanie a inštaláciu zariadenia.

8. Kúpna cena je neprekročiteľná, okrem adekvátnej zmeny ceny z dôvodu zmeny sadzby DPH.

**Článok** **V**

**Záruka** **na** **zariadenie**

1. Na zariadenie a na všetky jeho súčasti vrátane inštalácie poskytuje predávajúci kupujúcemu plnú záruku v trvaní **minimálne** **12** **kalendárnych** **mesiacov.**

2. Predávajúci najneskôr v deň podpisu tejto zmluvy predloží a odovzdá kupujúcemu Garančné vyhlásenie, že počas trvania zmluvného vzťahu založeného touto zmluvou a doby uvedenej v článku V bode 1. tejto zmluvy zabezpečí kupujúcemu poskytovanie plného servisného zabezpečenia na zariadenie riadne vyškolenými servisnými technikmi a súčasne kupujúcemu predloží a odovzdá zoznam vyškolených servisných technikov, ktorí budú vykonávať plné servisné zabezpečenie na zariadenie a fotokópie certifikátov alebo iných ekvivalentných dokladov o vyškolení týchto technikov.

3. Záruka ani zodpovednosť za vady sa nevzťahuje na bežné opotrebenie súčastí zariadenia a ani na závady spôsobené neodborným zásahom kupujúceho do zariadenia.

**Článok** **VI**

**Vlastnícke** **právo** **a** **nebezpečenstvo** **škôd**

1. Kupujúci nadobúda vlastnícke právo k zariadeniu dodaním zariadenia do miesta plnenia.

2. Nebezpečenstvo škody prechádza na kupujúceho dodaním zariadenia do miesta plnenia.

**Článok** **VII**

**Servis** **a** **servisné** **podmienky**

1. Predávajúci sa zaväzuje poskytovať kupujúcemu bezodplatný servis a bezodplatnú údržbu zariadenia po dobu **24** **kalendárnych** **mesiacov** odo dňa uvedenia zariadenia do prevádzky a jeho odovzdania kupujúcemu.

2. Servisom a údržbou sa pre účely tejto zmluvy rozumie udržiavanie riadnej a plnej funkčnosti zariadenia, čo zahŕňa údržbu a opravy zariadenia, odstraňovanie porúch, závad a akýchkoľvek príčin nefunkčnosti zariadenia alebo jeho sťaženej či spomalenej funkčnosti, poplatky za prácu, poplatky za všetky náhradné diely bez výnimky, dopravu, prácu technika, poskytnutie a montáž potrebných náhradných dielcov, to všetko počas Pracovných hodín; Pracovnou hodinou sa rozumie hodina v čase od 07:00 - 17:00 v pracovné dni okrem štátnych sviatkov a iných dní pracovného pokoja.

3. Poskytovanie servisných služieb a servisných zásahov bude začaté na základe ohlásenia požiadavky na ich vykonanie kupujúcim prostredníctvom webovej aplikácie predávajúceho na adrese .................... alebo telefonicky na tel.čísle ........................ alebo emailom na .............................., s prihliadnutím k ich aktuálnej potrebe. Predávajúci sa zaväzuje **nastúpiť** **na** **servisný** **zásah** **do** **24** **pracovných** **hodín** po tom, čo mu je jeho potreba nahlásená kupujúcim.

4. Kupujúci je povinný poskytnúť predávajúcemu všetku potrebnú súčinnosť na poskytovanie služieb podľa tejto zmluvy, najmä poskytnúť prístup k zariadeniu v pracovné hodiny, inak v nevyhnutných prípadoch podľa dohody.

5. Odstránenie poruchy či skončenie servisného zásahu bude skončené do 24 hodín po tom, čo odstraňovanie poruchy či servisný zásah začal. V prípade, že predávajúci nie je schopný odstrániť poruchu alebo závadu ani po uplynutí 24 hodín od začiatku odstraňovania poruchy či servisného zásahu, predávajúci je povinní zabezpečiť kupujúcemu bezodplatné náhradné plnenie počnúc nasledujúcim dňom po uplynutí uvedenej lehoty. Náhradné plnenie spočíva v dočasnom poskytnutí plne funkčného zariadenia alebo jeho súčasti, a to so zhodnou alebo vyššou funkcionalitou, ako má zariadenie alebo jeho chybná súčasť. Dočasne poskytnuté zariadenie alebo jeho súčasť môže byť opotrebované.

6. V prípade, že objednanie servisného zásahu alebo poskytnutia služieb kupujúcim bude nedôvodné, je kupujúci povinný nahradiť predávajúcemu náklady s tým spojené.

7. Zariadenie je nainštalované do technického a IT prostredia, ktoré je technicky a stavebne spôsobilé na umiestnenie zariadenia.

**Článok VIII**

 **Sankcie**

1. Zmluvné strany sa dohodli, že v prípade ak sa Predávajúci dostane do omeškania s dodaním Predmetu kúpy Kupujúcemu, Kupujúci má právo /nie však povinnosť/ na zaplatenie zmluvnej pokuty **vo výške 0,05 % p.a.** z kúpnej ceny Predmetu kúpy bez DPH, a to za **každý aj začatý deň omeškania** s dodaním Predmetu kúpy.

2. Zmluvné strany sa dohodli, že v prípade ak Predávajúci poruší svoju povinnosť podľa článku VII. Bodu 3. Zmluvy, t.j. v prípade ak Predávajúci nenastúpi na servisný zásah v tu uvedenej lehote, Kupujúci má právo /nie však povinnosť/ na zaplatenie zmluvnej pokuty vo výške 200 EUR, a to za každý aj začatý deň omeškania so splnením uvedenej povinnosti.

3. Zmluvné strany sa dohodli, že v prípade ak Kupujúci odstúpi od tejto Zmluvy z dôvodu podľa článku X. Bodu 2. tejto Zmluvy, Kupujúci má právo /nie však povinnosť/ na zaplatenie zmluvnej pokuty vo výške 10 % z kúpnej ceny Predmetu kúpy bez DPH. Právo Kupujúceho na náhradu škody tým nie je dotknuté.

4. V prípade ak sa Kupujúci dostane do omeškania so zaplatením kúpnej ceny Predmetu kúpy, Predávajúcemu vzniká právo na zaplatenie úrokov z omeškania, a to vo výške 0,05 % p.a. z dlžnej sumy, a to za každý aj začatý deň omeškania.

5. Sankcie podľa tohto článku Zmluvy sú splatné do 7 dní odo dňa, kedy bola povinnej strane doručená písomná výzva oprávnenej strany na ich zaplatenie.

6. Zmluvné strany vyhlasujú a podpisom tejto Zmluvy potvrdzujú, že sankcie upravené v tomto článku Zmluvy nie sú neprimerane vysoké, ich výška neodporuje zásadám poctivého obchodného styku ani dobrým mravom a ich výška zodpovedá hodnote, resp. významu nimi zabezpečovanej povinnosti.

**Článok IX**

**Podzhotovitelia/subdodávatelia**

1. **Podzhotoviteľ** alebo **Subdodávateľ** je právnická alebo fyzická osoba, s ktorou predávajúci uzavrel zmluvu na realizáciu časti prác alebo dodávok potrebných na realizáciu predmetu zmluvy. Pri vykonávaní predmetu zmluvy prostredníctvom subdodávateľov alebo podzhotoviteľov zodpovedá predávajúci tak, ako keby dielo vykonal sám.

2. Predávajúci je povinný doručiť kupujúcemu a pravidelne aktualizovať zoznam subdodávateľov (vrátane ich zamestnancov) - príloha č. 2, ktorí sa majú podieľať alebo sa podieľajú na predmete zmluvy. Taktiež uvedie informácie o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

3. Predávajúci zabezpečí, že všetky ustanovenia tejto zmluvy najmä ustanovenia týkajúce sa dodržiavania všeobecne záväzných právnych predpisov, ustanovenia týkajúce sa fakturácie, splatnosti a úhrady faktúr a s nimi súvisiace ustanovenia sa budú vzťahovať aj na subdodávateľov.

4. V prípade zmeny subdodávateľa počas trvania tejto zmluvy je predávajúci povinný najneskôr päť pracovných dní pred zmenou subdodávateľa oznámiť kupujúcemu zmenu subdodávateľa a v tomto oznámení uviesť minimálne nasledovné: podiel zákazky, ktorý má v úmysle zadať subdodávateľovi, konkrétnu časť dodávky (predmety subdodávok), ktorú má subdodávateľ dodať, identifikačné údaje navrhovaného subdodávateľa vrátane údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný subdodávateľ spĺňa podmienky účasti týkajúce sa osobného postavenia podľa § 32 ods. 1 zákona o verejnom obstarávaní.

5. Každý subdodávateľ musí byť zapísaný v registri partnerov verejného sektora v zmysle § 11 zákona č. 343/2015 Z. z. o verejnom obstarávaní v znení od 01.02.2017.

6. Každý navrhovaný subdodávateľ musí spĺňať podmienky účasti týkajúce sa osobného postavenia a nemôžu u neho existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky, ktorý má subdodávateľ plniť. Kupujúci si vyhradzuje právo preskúmania splnenia všetkých požadovaných podmienok na subdodávateľa, ktoré má subdodávateľ v zmysle vyššie uvedeného spĺňať. V prípade porušenia ktorejkoľvek z povinností týkajúcej sa subdodávateľov vyplývajúcej z tejto zmluvy alebo ich zmeny má kupujúci právo odstúpiť od tejto zmluvy a má nárok na zmluvnú pokutu vo výške 5% z celkovej ceny v zmysle čl. IV a prílohy č. 1 tejto zmluvy za každé porušenie ktorejkoľvek z vyššie uvedených povinností, a to aj opakovane. Porušenie uvedených povinností sa považuje za podstatné porušenie zmluvy.

**Článok** **X**

**Ostatné** **dojednania**

1. Kupujúci je oprávnený užívať software dodávaný spolu so zariadením, respektíve inštalovaný v zariadení, a to len spôsobom vyplývajúcim z povahy zariadenia a len na užívanie zariadenia.

2. Každá zo zmluvných strán je oprávnená odstúpiť od tejto zmluvy z dôvodu podstatného porušenia zmluvy druhou stranou, ak bola druhá strana písomne upozornená a vyzvaná na riadne plnenie zmluvy a k náprave nedošlo ani v lehote 10 dní od doručenia výzvy. Za podstatné porušenie povinností v zmysle tohto odseku sa považuje opakované porušenie povinností uvedených v tejto zmluve.

3. Právne účinky odstúpenia od zmluvy nastávajú dňom doručenia písomného oznámenia o odstúpení druhej zmluvnej strane.

4. Odstúpenie od zmluvy musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.

5. Povinnosť doručiť odstúpenie od zmluvy podľa tohto článku sa považuje v konkrétnom prípade za splnenú dňom prevzatia odstúpenia od zmluvy alebo odmietnutím odstúpenie od zmluvy prevziať. Ak sa v prípade doručovania prostredníctvom poštového podniku vráti poštová zásielka s odstúpením od zmluvy ako nedoručená alebo nedoručiteľná, považuje sa za doručenú dňom, v ktorom poštový podnik vykonal jej doručovanie (usiloval sa o doručenie v mieste uvedenom na obálke predmetnej zásielky). Zmluvné strany sa dohodli, že pre doručovanie predávajúcemu je rozhodná adresa, ktorá je ako jeho sídlo uvedená v záhlaví tejto zmluvy a pre doručovanie kupujúcemu je rozhodná adresa, ktorá je ako jeho sídlo uvedená v záhlaví tejto zmluvy.

6. Ustanoveniami bodu 5 tohto článku zmluvy sa bude spravovať aj doručovanie ostatných písomností medzi zmluvnými stranami (napr. faktúry, upomienky, výzvy a pod.), ak to nie je v rozpore s kogentnými ustanoveniami všeobecno – záväzných predpisov.

7. Ukončením platnosti zmluvy zanikajú všetky práva a povinnosti zmluvných strán v nej zakotvené, okrem nárokov na úhradu spôsobenej škody, nárokov na zmluvné, resp. zákonné sankcie a úroky.

**Článok** **XI**

**Záverečné** **ustanovenia**

1. Zmluvné strany vyhlasujú a súhlasia s tým, že zamestnanci, ktorí budú osobami zodpovednými za vecnú a odbornú komunikáciu v súvislosti s touto zmluvou sú:

a) za predávajúceho: ................................

b) za kupujúceho: Ing. Peter Valent

2. Táto zmluva sa riadi právnym poriadkom Slovenskej republiky, najmä Obchodným zákonníkom.

3. Táto zmluva nadobúda účinnosť po splnení odkladacej podmienky, o splnení ktorej bude kupujúci bezodkladne písomne informovať predávajúceho. Odkladacia podmienka spočíva v tom, že:

**dôjde k schváleniu procesu obstarávania na predmet kúpy a to doručením správy z kontroly obstarávania na predmet kúpy.**

V prípade neschválenia procesu obstarávania poskytovateľom nenávratného finančného príspevku, si kupujúci ako obstarávateľ vyhradzuje právo využiť inštitút odkladacej podmienky a následne túto zmluvu zrušiť.

4. V prípade, že táto zmluva nenadobudne účinnosť, táto skutočnosť nezakladá žiadne právo predávajúcemu (a) na plnenie nákladov spojených s verejným obstarávaním, z ktorého predmet zmluvy vzišiel; (b) na žiadnu náhradu či platbu od kupujúceho v súvislosti s touto zmluvou.

5. Zmluvné strany sú uzrozumené s tým, že táto kúpna zmluva sa považuje za zmluvu uzatváranú v bežnom obchodnom styku v zmysle § 5a zákona č. 211/2000 Z. z. o slobodnom prístupe k informáciám v znení neskorších predpisov.

6. V prípade, ak by sa niektoré ustanovenia tejto zmluvy stali neplatnými alebo neúčinnými, alebo ak by sa v dôsledku legislatívnych zmien dostali niektoré z ustanovení tejto zmluvy do rozporu s platným právnym poriadkom Slovenskej republiky, nie je týmto dotknutá platnosť a účinnosť zostávajúcich ustanovení tejto zmluvy. Namiesto neplatného alebo neúčinného ustanovenia platia za zmluvne dohodnuté tie ustanovenia právnych predpisov, ktoré sa svojim zmyslom a účelom neplatnému alebo neúčinnému ustanoveniu zmluvy najviac približujú.

7. Zmluvné strany si písomnosti doručujú na adresy uvedené v záhlaví tejto zmluvy. V prípade zmeny adresy pre doručovanie písomností je každá zmluvná strana povinná písomne vopred oznámiť túto skutočnosť druhej zmluvnej strane.

8. Zmluvu je možné zmeniť len po vzájomnej dohode zmluvných strán formou písomného dodatku, podpísaného oboma zmluvnými stranami.

9. Predávajúci a kupujúci sa dohodli, že túto zmluvu možno meniť len v nasledujúcich prípadoch: znížiť rozsah zmluvy je možné v prípade, ak sa nemení ekonomická rovnováha tejto zmluvy a zároveň zmena nie je v rozpore s verejným obstarávaním, ktorého výsledkom je táto zmluva, pričom:

a) kúpnu cenu možno primerane znížiť v prípade, ak sa podstatným spôsobom nezmení rozsah, povaha alebo ekonomická rovnováha tejto zmluvy a zároveň s jej znížením súhlasia obe zmluvné strany,

b) potreba zmeny zmluvy vyplynula z okolností, ktoré kupujúci nemohol pri vynaložení náležitej starostlivosti predvídať a zmenou sa nemení charakter zmluvy,

c) nemenia sa podstatným spôsobom podmienky v tejto zmluve, d) nemení sa podstatným spôsobom charakter zmluvy.

10. Kupujúci si vyhradzuje právo znížiť plnenie zmluvy v množstve celkovej dodávky predmetu zmluvy v závislosti od schválenej výšky nenávratného finančného príspevku, s čím predávajúci bezvýhradne súhlasí, ak je zníženie v súlade s bodom 9 tohto článku tejto zmluvy.

11. Táto zmluva je vyhotovená v štyroch vyhotoveniach, z ktorých dva si ponechá predávajúci a dva kupujúci.

12. Neoddeliteľnou prílohou číslo 3 tejto zmluvy je elektronická verzia podrobného rozpočtu predmetu kúpy vo **(Príloha** **č.** **1** **tejto** **zmluvy)** formáte XLS.

13. Predávajúci sa zaväzuje strpieť výkon kontroly/auditu/overovania súvisiaceho s dodávaným tovarom, prácami a službami, a to kedykoľvek počas trvania platnosti a účinnosti Zmluvy o poskytnutí nenávratného finančného príspevku na to oprávnenými osobami a záväzok poskytnúť týmto osobám všetku potrebnú súčinnosť. Oprávnené osoby na výkon kontroly/auditu sú najmä:

a. Poskytovateľ príspevku a ním poverené osoby,

b. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,

c. Najvyšší kontrolný úrad SR, Certifikačný orgán a nimi poverené osoby,

d. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,

e. Splnomocnení zástupcovia Európskej Komisie a Európskeho dvora audítorov,

f. Orgán zabezpečujúci ochranu finančných záujmov EÚ,

g. Osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ.

14. Zmluvné strany vyhlasujú, že majú spôsobilosť na právne úkony v plnom rozsahu, ich prejavy vôle sú dostatočne zrozumiteľné, určité a vážne a ich zmluvná voľnosť nebola žiadnym spôsobom obmedzená. Zmluvné strany vyhlasujú, že túto zmluvu neuzatvárali v tiesni, ani v omyle, ani za inak nevýhodných podmienok, zmluvu si prečítali, jej obsahu porozumeli a na znak toho, že

obsah tejto zmluvy zodpovedá ich skutočnej a slobodnej vôli, ju prostredníctvom svojich oprávnených zástupcov podpísali.

15. Neoddeliteľnou súčasťou tejto zmluvy sú jej nasledovné prílohy:

 Príloha č. 1 Špecifikácia predmetu zmluvy a ceny za predmet zmluvy

Príloha č. 2 Zoznam subdodávateľov (vrátane zamestnancov subdodávateľov)

Príloha č. 3 Elektronická verzia podrobného rozpočtu predmetu zmluvy (Príloha č. 1 tejto zmluvy vo formáte XLS)

 V.................., dňa ...................

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ......................................

V Lieskovci, dňa ............2021

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ing. Peter Valent, konateľ

 **VALTEC spol. s r.o.**